Polska grundkursus
2023-04-02 13:00 - 16:30 (Europe/Helsinki) | Musikkens Hus, Kildegården 6, Musikkens Hus, Kildegården 6, 1. sal, lokale 101, Roskilde, 4000
Polska grundkursus for begyndere
Polskakursuset d. 26. marts og 2. april er fuldtallig og tager ikke imod flere tilmeldinger.
Venlig hilsen Birgit Møldrup og Jens Markvard Andersen
Arrangør: Roskilde Folkedanserlaug – Lirum Larum

Twang @ Gilleleje Kulturhavn
2023-04-05 19:00 - 22:00 | Gilleleje Kulturhavn, Gilleleje, 3250
Koncert med dit bevidste/ubevidste yndlingsband, Twang.
Original og charmerende amerikansk folkemusik!
Koncert: 20:00

JULEBAL
2023-04-07 19:00 - 22:30, 2023-04-14 19:00 - 22:30, 2023-04-21 19:00 - 22:30 | Festsalen, Østervangsskolen, Astersvej 15, 4000 Roskilde, Astersvej 15, Roskilde, 4000
Fredag den 16. december kl. 19.00 i festsalen på Østervangsskolen, Astersvej 15,
4000 Roskilde.
Der bliver spil til dans ved gæsteorkestret Folkets Hus Spillefolk og
ved Roskilde Spillemandslaug. I år også ved Kristian Bugge og Mette Kathrine Jensen
Stærk.
Gratis entré for musikere i Folkets Hus Spillefolk og medlemmerne i Roskilde
Spillemandslaug og Roskilde Folkedanserlaug. Entré for gæster er 50 kr.
Der er gratis te/kaffe og kage i pausen. Øvrige drikkevarer kan betales via
MobilePay.
www.lirumlarum.dk/onewebmedia/-RFL/julebal 16122022.pdf

Folkedans og højskole
2023-04-11 - 2023-04-16 | Rude Strand Højskole, Kystvejen 114, Odder, 8300
Dans er lutter livsglæde. Dans er altid sjovt, og på dette kursus kan alle være med. Om du er nybegynder, øvet eller rutineret har ingen betydning. Her bliver alle budt op til dans, hvad enten du komm10er alene, som par eller en lille flok venner.
Hvis du har en makker, der ikke danser, kan vedkommende følge det andet kursus, og I er alligevel sammen på højskole.
Udflugten går til det store, flotte og velfungerende kulturhus Dokk1 i Aarhus, hvor vi skal have en rundvisning. Vi skal også se og høre om det nye Aarhus på Aarhus Ø.
Kurset ligger parallelt med ”Aarhus de 5 store”, så vi vil spise, høre foredrag og tage på udflugt sammen.
“Folkedans og højskole” varer fra 11.-16. april 2023
Instruktører:
Jan Kirk Todsen, formand for Folkedans Danmark
Nathasja Vosgerau Hansen, spillemand

Lær at danse les Lanchiers på Sæbygårdskolen, Sæbygårdvej 34, 9300 Sæby
2023-04-11 19:30 - 21:30, 2023-04-18 19:30 - 21:30
Lær at danse Les Lanciers
på Sæbygårdskolen den 11. 18. og 25. april
Sæbygårdvej 34, 9300 Sæby
Kurset strækker sig over 3 aftener med levende musik af Bjarne Jensen og grundig instruktion af Vita Ugilt.
Dansen gennemgås fra bunden, så også nybegyndere kan være med.
En oplagt mulighed for at lære dansen, som bl.a. bruges ved afslutningsfest på gymnasier og ved andre festlige lejligheder.
Hvis du allerede har lært dansen, er der en god lejlighed til at få den genopfrisket.
Pris kr. 75,00 pr. person for hele kurset Husk at møde op første gang så du kan være med fra start.
Mødetid: Kl. 19.30 til 21.30 de to første gange (sidste aften danser vi til kl. 22.30) Den sidste aften hygger vi med kaffe/te og brød. Pris kr. 30,00
Har du spørgsmål om kurset inden start, kontakt gerne instruktør Vita Ugilt på tlf. 2860 3645
Se mere på www.saebyfolkedans.dk eller facebook Sæbyfolkedans

Greg Russell Solo (UK)
2023-04-11 19:30 - 23:00 | Baltoppen LIVE, Baltorpvej 20, Ballerup, 2750
“Convincingly individual”
Greg Russell er en fremragende engelsk sanger og sangskriver, der vil være velkendt for en stor del af det danske folkemusikpublikum. Han sang sig ind i publikums hjerter som en del af duoen Greg Russell & Ciaran Algar, da de fik debut på Tønder Festival i 2015. De har efterfølgende været tilbage på festivalen flere gange, og turnerede Danmark sammen i 2017, men valgte i 2020 efter 10 års samarbejde at gå hver til sit.
Greg Russell er dog fortsat meget aktiv, dels med sine solooptrædener og som del af forskellige kritikerroste projekter, bl.a. Shake the Chains (sammen med bl.a. Hannah Martin fra Edgelarks), folk-operaen The Transports, m.v.
Greg udgav i 2017 et meget rost soloalbum, Inclined to be Red, og i 2019 lavede han sammen med Danny Pedler et konceptalbum kaldt Field and Dyke.
Hans repertoire består både af egne numre og fine fortolkninger af andres. Læg dertil en naturligt underspillet selvironi samt en skarp humor, så får man et godt indtryk af, hvad han står for.
“Greg Russell plays an sings with a maturity and emotion that belies his tender years. It is so rare to find new performers who have the confidence to play with this delicacy of touch and yet to sing in such a heartfelt way.”
Mark Radcliffe, BBC Radio 2
“convincingly individual”
fRoots
“a singer par excellence, with few to rival him in any genre”.
Tykes News
“Russell can do the personal as skillfully as he does the political”.
FRUK
Spisning kan tilkøbes: Baltoppen LIVEs koncert buffet (serveres fra kl. 18:00): 180,-

Den dansk-svenske forbindelse (DK/SE)
2023-04-12 | Baltoppen LIVE, Baltorpvej 20, Ballerup, 2750
Nordisk koncert med Søren Krogh, Anne Eltard, Annika Fehling, Staffan Wester
I august 2022 mødtes to danske sangskrivere med to svenske kollegaer. Søren Krogh og Anne Eltard fra Danmark mødtes i det sydlige Skåne i et sommerhus med Annika Fehling og Staffan Wester.
Søren Krogh og Anne Eltard har hver deres solokarriere kørende i Danmark og endda begge med udgivelser i år. Annika Fehling har 14 albums bag sig og er bosiddende på Gotland hvorfra hendes aktiviteter udgår. Og endelig er Staffan Wester fra Malmø sandelig også aktuel med et soloalbum.
De 4 sangskrivere har skrevet en god håndfuld sange sammen på dansk og svensk –- nogle gange oven i hinanden, andre gange skiftevis dansk og svensk. Sangene blev til på blot to dage i Sydskåne og blev efterfølgende spillet med verdenspremiere til 20-årsjubilæet for Visfestivalen i Lund i starten af august.
Nu har Krogh/Eltard/Fehling/Wester fået blod på tanden og laver en mindre turne i Danmark. Det bliver en koncert med de nye dansk/svenske sange suppleret med sange fra de fire sangskriveres bagkatalog.
En skøn nordisk koncert, hvor de to sprog flyder naturligt sammen og understøttes af den skønneste folkemusik.
Søren Krogh: Sang, mandolin og guitar
Anne Eltard: Sang, violin og guitar
Annika Fehling: Sang og guitar
Staffan Wester: Sang, bas og guitar

Kevin Lees & Rune Barslund
2023-04-12 19:30 - 21:00 | Thurø kirke, Svendborg, Kirkestræde 10A,, Svendborg, 5700
Kevin Lees, violin, bouzouki og Rune Barslund, accordeon, irske fløjter spiller især musik fra de keltiske øer og blander med egne kompositioner i samme stil. De spiller med et stort instrumentalt overskud, og deres levende spil indbyder til både fordybelse og fodtramp. Mellem numrene fortælles der små historier og anekdoter, som relaterer sig til musikken.
Kevin og Rune er to erfarne herrer, som har spillet koncerter rundt om i Europa med bands som Inver, Kasír og Last Orders. Kevin har tidligere vundet en BBC Radio 2 Young Folk Award med sidstnævnte band, og Rune modtog sammen med Andreas Tophøj i 2012 en Danish Music Award Folk for Årets track.
Publikum kan glæde sig til en stemningsfuld koncert med musik af høj klasse!
Der er gratis entré.

Phønix & Sangka – KultDG – Felsted
2023-04-13 19:30 | Koncerter på Damms Gaard, Gråstenvej 12, Åbenrå, 6200
Der er lagt op til en helt speciel koncertoplevelse, når det danske folkemusik band Phønix inviterer den kinesiske Guzhengspiller SangKa med på scenen. Sammen skaber de et helt nyt og unikt lydunivers, i mødet mellem to meget forskellige musikalske
traditioner.
Guzheng’en har en drømmende harpe-agtig pentaton lyd, som på smuk vis spiller op imod Phønix’ energiske og groovende melodier og sange. Det bliver en koncert på højt musikalsk niveau, med vægt på nærvær, energi, virtuositet og et stærkt visuelt udtryk.
Eventyret mellem øst og vest begyndte i en rå fabrikshal i Beijings nye art district 798.
Ved åbningen af det nye danske kulturinstitut i Beijing i 2014, skulle Phønix spille dansk folkemusik i den ene ende af en stor fabrikshal, mens SangKa stod i den anden ende og lod tonerne flyde fra sit kinesiske instrument.
Siden har de spillet sammen flere gange, på SPOT-festival, Kulturmødet på Mors, Musik i Tide festival samt på koncerturnéer i Danmark og Guangdong-provins i Kina.
SangKa: Guzheng, Anja Præst: Basklarinet/klarinet, Karen Mose: Vokal/keys Jesper Vinther: Harmonika, Jesper Falch: Percussion
Døren åbnes kl. 18.30

Nordic Folk Jam Fredagsbar med Kristine Heebøll
2023-04-14 16:00 - 21:00 | INSP Roskilde, Slagteristræde 9, Roskilde, 4000
Kom med når INSP, Ild I Gilden og stadsmusikanter Dreamers’ Circus starter en ny jam-tradition i Roskilde!
Som start på en månedlig tilbagevendende begivenhed åbner vi for fadølshanerne og lader den lækre nordiske folkemusik lægge bagtæppe til en hyggelig aften i januarmørket.
TIL DIG DER ER INTERESSERET I AT SPILLE MED
Vi skaber et nyt rum for dem der er nysgerrige på den nordiske folkemusik, og opfordrer alle der kan spille et instrument til at komme og prøve kræfter med folkemusik-jam. Hos os er man er velkommen uanset niveau og erfaring, og vi lægger særligt vægt på at skabe forudsætninger for et ungt jam-miljø.
Vi inviterer spændende folkemusikere til at give en introduktion til musikken, og til at facilitere jammen. På den måde sikrer vi at alle kan være med.
Alle der spiller med får en gratis øl i baren. Først til mølle op til 20 musikere/øl.
PROGRAM:
– 16.00: Vi åbner for baren
– 17.00: Workshop med Kristine Heebøll – Her kan du lære at spille nogle af de melodier, som vi jammer senere
– 18.00: Kort spisepause (Man skal selv sørge for egen mad, men baren er selvfølgelig stadig åben)
– 18.30: Jam og hygge
– 21.00: Tak for i aften
Hvis du har lyst til at spille med, og gerne vil øve lidt op på forhånd, så kan du finde materiale her: https://drive.google.com/drive/folders/1O5ls-sqcjRApkm8LBZBXIdMDGmcDo1Mf
Her findes også materiale fra forrige jam sessions.
Medbring eget instrument hvis du vil spille med.
Tusind tak til Udviklingspuljen for Alle Tiders Musikby for støtten til disse arrangementer.

Mia Guldhammer & Morten Alfred Høirup m. multiinstrumentalist Mads Kjøller-Henningsen
2023-04-14 19:30 - 22:00 | kulturkøbmanden, Staghøjsmøllevej 23, Øster Assels, 7990
Nye og gamle sange og dansemelodier til at synge med på. Se mere på: https://www.facebook.com/miaguldhammermortenalfredhoirup

2 x Mouritzen + de Fries
2023-04-14 19:30 - 22:30 | Kulturmaskinen Odense, Farvergården 7, Odense, 5000
Ole Mouritzen på harmonika, Jens Mouritzen på trommer samt Tove de Fries på violin kommer alle tre fra Fanø. De er kendte fra mange andre grupper, men i aften vil vi få fornøjelse af at opleve dem sammen. Støttet af Odense Musikudvalg, Kunststyrelsen og Marie Rasmussens Fond

Ramslag – med nordisk spillemandsmusik i Metronomen med Folket hus Spillefolk
2023-04-14 20:00 - 23:30 | Metronomen, Kbh., Godthåbsvej 33, Frederiksberg, 2000
I mere end 9 år har vi en gang om måneden på nær i sommermånederne afholdt Ramslag i Metronomen. Der danses polka, schottish, vals, polska, hambo, engelsker, turdanse og lignende til nordisk spillemandsmusik.
– Kl. 20 Spiller Folkets Hus Spillefolk op til dans.
– Kl. 21 Overtager ” scenen med mere dansemusik.
– Kl. 22 ca…. kaffepause med lidt sødt til og måske lidt fællessang.
Herefter bunkespil, alle kan deltage og dansen fortsætter til vi ikke orker mere.
Metronomen, Godthåbsvej 33, Frederiksberg.
Fredag d. 14. april 2023 kl. 20.
Deltagelse kr. 30 inklusiv kaffe/te og lidt småkager.
Se evt. ekstra oplysninger under kalenderen på vores hjemmeside spillefolk.dk.
Vi glæder os til at se dig! 🙂

Phønix feat. Sangka
2023-04-14 21:00 - 22:30 | Fermaten, Smallegade 4, Herning, 7400
Der er lagt op til en helt speciel koncertoplevelse, når det danske folkemusik band Phønix inviterer den kinesiske Guzheng spiller SangKa med på scenen. Sammen skaber de et helt nyt og unikt lydunivers, i mødet mellem to meget forskellige musikalske traditioner. Guzheng’en har en drømmende harpe-agtig pentaton lyd, som på smuk vis spiller op imod Phønix’ energiske og groovende melodier og sange. Det bliver en koncert på højt musikalsk niveau, med vægt på nærvær, energi, virtuositet og et stærkt visuelt udtryk.
Eventyret mellem øst og vest begyndte i en rå fabrikshal i Beijings nye art district 798. Ved åbningen af det nye danske kulturinstitut i Beijing i 2014, skulle Phønix spille dansk folkemusik i den ene ende af en stor fabrikshal, mens SangKa stod i den anden ende og lod tonerne flyde fra sit kinesiske instrument. Siden har de spillet sammen flere gange, på SPOT-festival, Kulturmødet på Mors, Musik i Tide festival samt på koncerturnéer i Danmark og Guangdong-provins i Kina.

Basco – Familiekoncert, Morsø Folkebibliotek
2023-04-15 11:00 - 12:00 | Morsø folkebibliotek, Holgersgade 7, Nykøbing M, 7900
Med virtuositet, nærvær og pulserende energi tager det prisvindene folk og roots band Basco dig med på en autentisk, musikalsk rejse. De forener på fornemmeste vis skandinavisk, engelsk, keltisk og amerikansk tradition og gør det til deres helt egen, originale lyd med sprøde arrangementer og intensitet i særklasse.
Koncerten er en familiekoncert, hvor alle er velkommen. Man inviteres med på en musikalsk rejse, præsenteres for mange forskellige instrumenter og får en indføring i akustisk musik

Familiedans
2023-04-16 13:30 - 15:30 | Kulturmaskinen Odense, Farvergården 7, Odense, 5000
Rune Dyekjær Pedersen instruerer og Folkemusiklauget Fynboerne spiller til. Alle kan være med til at danse, så tag dit barn eller barnebarn med og få en sjov eftermiddag.

Femugers kursus i folkedans – begynder/let øvet
2023-04-16 17:00 - 18:30 | Dansekapellet, København, Bispebjerg Torv 1, København, 2400
Kursus i grundlæggende pardans
Vi skal danse nogle af de mest brugte pardanse indenfor dansk og nordisk folkedans. Der kommer til at være stort fokus på, hvordan vi får det til at fungere rigtig godt sammen i par, samtidig med at vi også arbejder med den egne kropsbevidsthed og samspillet mellem musikken og dansen. Vi tager det helt fra bunden og bygger en solid grundteknik op, som kan bruges i alle pardanse – og som gør, at det bliver let og afspændt og dermed endnu mere fantastisk at danse!
Kurset tilpasses efter deltagerne, og underviseren vælger danse ud fra, at der skal være noget nyt at hente for alle – måske endda et par sjove og fede turdanse. Det er altså både muligt at komme som helt nybegynder, som letøvet danser og som tidligere deltager på kurset. Underviseren giver løbende individuel feedback baseret på den enkeltes niveau og tør godt love, at alle går derfra med nye redskaber og måder at bruge dansen på.
Musiker
Som medunderviser på kurset har vi musikeren Rasmus Brinck på violin og nøgleharpe. Han elsker at spille til dans, og det svinger fantastisk, når han gør det! Han har et skarpt øje for at understøtte danserne og dansegulvet med sin musik, og han vil også bidrage med sine synspunkter omkring sammenhængen mellem musikken og dansen.

Femugers kursus i folkedans - øvede
2023-04-16 18:45 - 20:30 | Dansekapellet, København, Bispebjerg Torv 1, København, 2400
Kursus i Värmlandspols
Värmlandspols, Jössehäradspolska, kort-etter-polska – kært barn har mange navne. Det vigtigste at vide er, at det er en vildt sjov dans med fart over feltet, som giver sved på panden! Og så er musikken virkelig god og ørehængende. Dansen består af tre dele (armture, bakmes og omdansning), som vi skal gå i dybden med, samtidig med at vi lærer musikken at kende gennem kroppen. Vi skal arbejde med samspillet, flowet og rotationen i parret – og selvfølgelig også samspillet med musikken. Dansens form er rimelig fri, og derfor skal vi også arbejde med tydelighed i improvisation, og hvordan danserne kan lade sig guide af musikken og omvendt. Derudover skal vi nørde, hvordan vi bruger vores egen krop og holdning, så det bliver så let, afspændt og dynamisk som muligt.
Selvom vi tager udgangspunkt i Värmlandspols, kan de ting, vi arbejder med, overføres til andre pardanse og give nye perspektiver og muligheder i dans i det hele taget. Underviseren giver løbende individuel feedback baseret på den enkeltes niveau, og vi kommer også til at reflektere sammen i gruppen. Målet er, at alle deltagere kommer ud med en masse nye redskaber i værktøjskassen og et solidt grundlag for at fortsætte med at udvikle og udforske sin egen dans efterfølgende.
Kurset henvender sig til dig, som har danset en del folkedans før og er godt hjemme i pardans.
Musiker
Med os har vi musikeren Rasmus Brinck på violin og nøgleharpe, som fungerer som medunderviser på kurset. Han elsker at spille til dans, og det svinger fantastisk, når han gør det! Han kommer fra Sverige og har brugt mange år på at dykke ned i forskellige polskatyper. Han har et skarpt øje for at understøtte danserne og dansegulvet med sin musik, og han vil også bidrage med sine synspunkter omkring sammenhængen mellem musikken og dansen.

Jensen & Bugge i Nordthy
2023-04-17 19:30 - 21:00 | Kirsten Kjærs museum, Langvadvej 64, Frøstup, 7741
Koncert med de største hits indenfor dansk folkemusiktradition

Nordisk Dans Esbjerg
2023-04-19 19:00 - 21:30 | Huset Esbjerg, Finsensgade 1, Esbjerg, 6700
Gratis Nordisk Dans på Huset Esbjerg for unge og studerende.
Fra. kl. 19:00 spiller musikerne op, og der vil blive instrueret i fælles- og pardanse. Hvis du aldrig har danset før, så frygt ej – man kan sagtens være med selvom man har to venstrefødder. Der vil dog også være en masse at hente for mere garvede dansere.
Efter en times tid er dansegulvet åbent til et lille bal. Tag din bedste ven under armen og er par gode dansesko! 👌🏻

Tradish
2023-04-19 20:00 - 21:30 | Fermaten, Smallegade 4, Herning, 7400
Siden de blev dannet i 2009, har Tradish optrådt på hundredvis af scener på tværs af Europa. Bandet har mødt og genset et publikum, der værdsætter den åbne og personlige tilgang til den traditionelle irske musik, der kendetegner Tradish. Som en del af den levende irske musiktradition, spiller Tradish sig ind i en spændende og livsbekræftende blanding af det gamle og det nye, fortid og nutid, med en stærk forankring og respekt for rødderne.
Det sidste album Handmade tales er en samling af 15 håndlavede numre udført på håndlavede akustiske instrumenter – 15 fortællinger med hver sin historie. Det er et destillat af bandets helt specielle lyd, hvor deres egne kompositioner tilføres den irske traditionelle musik. Handmade tales er et snapshot af, hvordan bandets karakteristiske lyd har udviklet sig gennem mange års sammenspil: lyden af 3 stemmer og 6 hænder, som spiller på instrumenter håndbygget af træ, strenge og gedeskind.
Traditionel irsk musik har gennem de sidste 200 år vokset sig til et kraftfuldt træ med forgreninger, knopskud og spirer over hele verden. Nu er den et globalt fænomen som står i fuldt flor. Det forrige album Roots & Shoots tager os lyttere med på en rejse, hvor brændstoffet og inspirationen er hentet fra træets rødder og fra betragtninger af folks liv her og nu. Roots & Shoots høstede begejstrede anmeldelser tværs over Europa, og Tradish blev valgt som ét af 10 bands til at repræsentere Danmark i musikeksport projektet “Danish Roots – Growing in the World”.
I forbindelse med 3 turnéer til Grønland har de ladet sig inspirere af den grønlandske sangtradition. Sangen ”Nuilersup Qilaap Seequinersuata” blev således en fast del af koncertrepertoiret og er at finde på Handmade tales.
I løbet af de sidste 5 år har Tradish i en koncertrække optrådt med danseren Gunilla Odsbøl, som er Europamester i irsk step. Gunillas fødder kan høres på et af pladens dansenumre.

Basco og Prinsens Musik korps – Skanderborg Kulturhus
2023-04-20 19:30 - 21:30 | skanderborg kulturhus, Parkvejl 10, Skanderborg, 8660
Taget letter, når Basco og Prinsens Musikkorps går på scenen
Prinsens Musikkorps og Basco danner fælles front i et hæsblæsende og stemningsfuldt møde mellem nordisk folkemusik og fremtidens klassiske blæserensemble.
De nordiske folkemusiktraditioner har med deres energiske danse og vemodige melodier været lydsporet til livets store oplevelser gennem mange hundrede år. Når Basco, en af Nordens mest opfindsomme fornyere og fortolkere af disse traditioner, møder Prinsens Musikkorps (PMUK), kan man ikke andet end at lade sig tryllebinde og rive med i en helt ny oplevelse af folkemusikkens fortællinger. Mødet mellem den klassiske militærmusik og folkemusikken er ikke ny, idet de første militærorkestre blev dannet af lokale spillemænd, som traditionen tro både håndterede stryge- og blæseinstrumenter. Siden har de to traditioner bevæget sig i hver sin retning, men mødes nu igen i nye nuancer, klange og melodier og en utæmmelig kraft og energi i sange, der ganske enkelt handler om liv og død, kærlighed og raseri, glæde og sorg.
Basco og PMUK har mødtes flere gange før, og senest med en række nye arrangementer af Bascos sprudlende musik forarbejdet af den norske tonemester og arrangør Helge Sunde. Den store flotte lyd af det klassiske messingensemble blender forunderligt godt med Bascos intense og energifyldte musik, og det er med stor gensidig glæde at de 2 orkestre mødes. Første gang Basco mødte et af de store blæserensembler var samarbejdet med DR Big Band, som siden blev til en live-udgivelse i form af en EP. En anmelder har kaldt albummet et ”kækt kærlighedsprodukt”. Kærligheden til messingblæserne fortsættes nu med PMUK og tre store koncerter fordelt over hele landet.
PMUK
Et levende orkester – Det kan godt være, at PMUK forbindes med marchmusik, men et stift bekendtskab er musikkorpset ingenlunde.
PMUK er et af Forsvarets tre fuldtidsprofessionelle musikkorps, og orkesteret er kendt for sin store musikalske spændvidde, der strækker sig fra alt mellem pop til pompøse marcher. Nordisk folkemusik og bigbandjazz er også en del af repertoiret for PMUK, som består af 16 musikere. Rygtet om messingorkesterets mange kvaliteter har for længst bredt sig i musikkens verden.
Basco
Med virtuositet, nærvær og pulserende energi tager det prisvindene folk og roots band Basco dig med på en autentisk, musikalsk rejse. De forener på fornemmeste vis skandinavisk, engelsk, keltisk og amerikansk tradition og gør det til deres helt egen, originale lyd med sprøde arrangementer og intensitet i særklasse.
Bascos sublime sceneoptræden har ført dem verden rundt, hvor de har optrådt på de største folk-festivaller og begejstret publikum med deres komplekse variation af musikalske fortællinger, der rummer alt fra medrivende, sveddryppende rytmer til melankolske, betagende sange – fælles for dem alle er, at musikken og fortællingen er i centrum.

Phønix & Sangka – Thorøhuse Forsamlingshus
2023-04-21 20:00 | Thorøhuse Forsamlingshus, Drejet 7, Assens, 5610
Der er lagt op til en helt speciel koncertoplevelse, når det danske folkemusik band Phønix inviterer den kinesiske Guzhengspiller SangKa med på scenen. Sammen skaber de et helt nyt og unikt lydunivers, i mødet mellem to meget forskellige musikalske
traditioner.
Guzheng’en har en drømmende harpe-agtig pentaton lyd, som på smuk vis spiller op imod Phønix’ energiske og groovende melodier og sange. Det bliver en koncert på højt musikalsk niveau, med vægt på nærvær, energi, virtuositet og et stærkt visuelt udtryk.
Eventyret mellem øst og vest begyndte i en rå fabrikshal i Beijings nye art district 798.
Ved åbningen af det nye danske kulturinstitut i Beijing i 2014, skulle Phønix spille dansk folkemusik i den ene ende af en stor fabrikshal, mens SangKa stod i den anden ende og lod tonerne flyde fra sit kinesiske instrument.
Siden har de spillet sammen flere gange, på SPOT-festival, Kulturmødet på Mors, Musik i Tide festival samt på koncerturnéer i Danmark og Guangdong-provins i Kina.
SangKa: Guzheng, Anja Præst: Basklarinet/klarinet, Karen Mose: Vokal/keys Jesper Vinther: Harmonika, Jesper Falch: Percussion
Koncerten i Thorøhuse er som sædvanligt med mulighed for spisning af en 2-retters menu for en pris af 150 kr. Koncerten koster ligeledes 150 kr. og billetter bestilles på tlf. 22871053.

Basco og Prinsens Musik korps - Halkær Kro
2023-04-21 20:00 - 22:00 | Halkær Kro og Kulturhus, Halkærvej 59, Nibe, 9240

Phønix feat. SangKa
2023-04-21 20:00 - 22:30 | Thorøhuse Forsamlingshus, Drejet 7, Assens, 5610
Et unikt musikalsk kulturmøde mellem øst og vest.
Der er lagt op til en helt speciel koncertoplevelse, når Phønix inviterer den kinesiske Guzhengspiller SangKa med på scenen. Sammen skaber de et helt nyt og unikt lydunivers, i mødet mellem to meget forskellige musikalske traditioner. Guzheng’en har en drømmende harpeagtig pentaton lyd, som på smuk vis spiller op imod Phønix’ energiske og groovende melodier og sange. Det bliver en koncert på højt musikalsk niveau, med vægt på nærvær, energi, virtuositet og et stærkt visuelt udtryk.
“Phønix og SangKa præsenterer albummets 9 numre så raffineret, at det lyder som en homogen enhed. Livlige og rolige passager veksler med hinanden. “Groovy Guzheng” er en fantastisk præstation uden at gå på kompromis” – Global Music Magazine
Eventyret mellem øst og vest begyndte i en rå fabrikshal i Beijings nye art district 798. Ved åbningen af det nye danske kulturinstitut i Beijing i 2014, skulle Phønix spille dansk folkemusik i den ene ende af en stor fabrikshal, mens SangKa stod i den anden ende og lod tonerne flyde fra sit kinesiske instrument. Siden har de spillet sammen flere gange, på SPOT-festival, Kulturmødet på Mors, Musik i Tide festival samt på koncertturnéer i Danmark og Guangdong-provinsen i Kina.
SangKa
er født og opvokset i Beijing. Hun har spillet på Guzheng fra hun var 5 år. I 2007 startede hun på China Conservatory of Music. I dag er hun fuldtids professionel musiker. Af højdepunkter kan bl.a. nævnes en solo optræden ved OL åbningsceremonien i Beijing i 2008.
Koncerten i Thorøhuse er som sædvanligt med mulighed for spisning af en 2-retters menu for en pris af 150 kr. Koncerten koster ligeledes 150 kr. og billetter bestilles på tlf. 22871053.
Koncerterne i Thorøhuse Forsamlingshus støttes af Statens Kunstfond og Assens Kommune.

Folkemusik jam i Flensborg
2023-04-22 18:00 - 23:30 | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag i måneden en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere. Spørsmål? Skriv til jensis@gmail.com
Hilsen, Jens W.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.
E-mail: jensis@gmail.com

Opvisning og legestue/bal i Herlev
2023-04-22 19:00 - 22:30 | Lindehøjskolen, Borgerdiget 105, Herlev, 2730
Kom og se, hvad vores hold har danset i sæsonens løb og kom selv på gulvet til en munter aften med god musik, når Herlev Folkedanserforening afholder legestue/bal for alle. Herlev Kvartetten spiller, Annette Thomsen instruerer, og foreningen sørger for hjemmebagte kager og friskbrygget kaffe og te.
Obs! Indkørsel fra Tvedvangen
